stanford-oval/wikipedia huggingface dataset:
שטיינהאוס

| --- | --- |
סמל שטיינהאוססמל שטיינהאוס

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  מחוז ולס
 שטח:  25 קמ"ר
 גובה:  378 מטרים
 אוכלוסייה:  ‏
  ‑ בעיירה:  2,187 (1 בינואר 2018)
 קואורדינטות:  48°06′58″N 14°01′14″E﻿ / ﻿48.116111111111°N 14.020555555556°E﻿ / 48.116111111111; 14.020555555556 
 אזור זמן:  UTC+1
 http://www.steinhaus.ooe.gv.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהשטיינהאוס(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.שטיינהאוס(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגשטיינהאוס(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגשטיינהאוס  he tabBackground:;tabBorder:#aaa;defaultTab:0;
 
שטיינהאוס (בבווארית: Steinhaus) היא עיירה במחוז ולס שבמדינת אוסטריה עילית באוסטריה.
אוכלוסייה

| שנה | אוכלוסייה |
| --- | --- |
1991: 1,734
2001: 1,801
שדה נפט

שדה נפט ליד חופי סנטה ברברה, קליפורניה בראשית המאה ה-20
שדה נפט או שדה קידוח הוא אזור בים או ביבשה בו מצויות מספר רב של בארות נפט וקידוחי נפט להפקת נפט גולמי וצינורות להולכת התוצרים. שדות הנפט יכולים להשתרע על פני שטח של מאות קילומטרים, מעל למרבצי נפט או גז המצויים במעבה האדמה. שדות נפט גדולים נראים מרחוק כערים, מנוקדים בבארות נפט ובמתקני שאיבה.
לעיתים משמש המושג "שדה נפט" לתיאור כל מרבץ הנפט, כולל חלקו הבלתי-מנוצל. בלשונו של חוק הנפט תשי"ב: "שדה נפט - קרקע על כל שכבותיה הגאולוגיות שיש מתחתיה בידוע מצבר נפט שניתן להפיק ממנו נפט בכמויות מסחריות".
כיוון שלרוב שדות הנפט נמצאים הרחק ממקום יישוב, ופעמים רבות במקומות בעלי תנאים קיצוניים של חום או קור, הקמת שדה נפט היא פעולה מורכבת ויקרה ביותר. יש להקים במקום תשתיות למגורי הפועלים, הנמצאים לעיתים חודשים ארוכים הרחק מביתם כולל שירותים לרווחת הפועלים; יש להקים תשתיות הובלת נפט (במקומות קרים מאוד תוך חימומו); תשתיות תחבורה (כגון כבישים או מנחתי מסוקים); מתקנים לשריפת עודפי גז, אם אין דרך להשתמש בהם; תשתיות למים וחשמל ואמצעי בטיחות והגנה על איכות הסביבה. חברות הפקת הנפט הגדולות בעולם מחזיקות מחלקות מיוחדות להקמת ותחזוקת תשתיות ושירותים אלה.
שדות הנפט הגדולים ביותר מצויים בערב הסעודית ובכווית.
שדות הנפט מהווים את אחד הגורמים העיקריים לזיהום סביבה נרחב. שדות נפט פעילים מזהמים את המים, האוויר והקרקע בכל שטחם והופכים אותו לריק מחי וצומח לאורך עשרות שנים, זאת בנוסף לדליפות בלתי-מתוכננות כתוצאה מתקלות ותחזוקה לקויה הגורמים לאסונות אקולוגיים רחבי-היקף. לאחר מיצוי השדה, נוטשות חברות ההפקה את המתקנים, בייחוד במדינות בהן לא נאכפים חוקים לגבי פירוק מסודר של שדות נפט. מתקנים אלה, הכוללים ציוד מכני מיושן ומחליד, בורות עמוקים פעורים, חומרים כימיים מסוכנים, גדרות וכיוצא בהן, מהווים סיכון סביבתי לאורך שנים ארוכות.
גלריה

שאיבת נפט בפנסילבניה (בסביבות 1862)
שדה נפט במורני (Moreni), רומניה (בסביבות 1920)
משאבות בשדה הנפט בלוסט הילז (Lost Hills), קליפורניה
ראו גם

שדה גוואר
רפאל אהרן מונסונייגו

| --- | --- |

ספר מי השלח, קזבלנקה תרפ"ט
 לידה:  1760 
 פטירה:  1840 (בגיל 80 בערך) פאס, מרוקו 
 תקופת הפעילות:  ?–1840 
 צאצאים:  ידידיה מונסונייגו 
 
הרב רפאל אהרן מונסונייגו (ה'תק"ך, 1760 - ט' באב ה'ת"ר, 8 באוגוסט 1840) היה פוסק הלכה, פייטן, אב בית הדין ורבה של פאס שבמרוקו במאה התשע עשרה.
קורותיו

נולד לדיין רבי ידידיה משה, למשפחת רבנים בעיר. למד אצל רבי שאול סירירו השלישי, ונסמך לרבנות על ידי רבי אליהו הצרפתי. מאגרותיו עולה שהתפרנס בקושי. נהג לעיתים קרובות לצום תענית הפסקה בהם היה צם במשך ששת ימי החול רצוף, ואוכל רק בשבת. היה בקשרי מסחר וידידות עם רבי יהודה אלבאז מחכמי צפרו, במשך תקופה ארוכה השנים התכתבו בתדירות שבועית.
נכון לשנת תקנ"ו נמנה עם סופרי בית הדין. נראה שסביב שנת ה'תק"ס התמנה לדיין רביעי בסמוך לפטירת אביו בבית הדין בראשות הרב חיים דוד סירירו. לא יאוחר משנת ה'תקצ"א כיהן כדיין שני לצד אב בית הדין רבי יהונתן סירירו. לאחר פטירת האחרון, החל משנת ה'תקצ"ב כיהן כאב בית הדין ורבה של פאס. בתפקידו זה תיקן תקנות יחד עם חברי בית דינו, רבי יעקב סירירו, רבי יעקב אבן צור השני, ורבי חיים אברהם הצרפתי. כמו כן התכתב בענייני הלכה ומשפט עם דייני מרוקו, כדוגמת רבי יעקב בירדוגו (שופריה דיעקב) ממקנס, רבי אברהם פינטו הקטן ורבי דוד צבאח מחכמי מרקש, רבי יצחק בן וואליד מטיטואן.
במכתב לרבי יהודה אלבז, העיד כי נכון לתקופתו, לא ערכו בפאס סדר ט"ו בשבט, מלבד כמה יחידים.
נפטר ונקבר בפאס. מבניו ידועים רבי שלמה, רבי אליעזר, רבי יצחק, ורבי ידידיה מונסונייגו בעל שו"ת דבר אמת.
חיבוריו

מי השלח - הלכות גיטין (קזבלנקה תרפ"ט).
משכיות לבב - פירוש לאלפא ביתא בתהלים (קזבלנקה (תר"ץ).
בנאות מדבר - קובץ פיוטים (תשע"ז).
הגהות לחושן משפט - נדפס בתוך: אם הבנים שמחה עמ' יד-יז.
הערות שוליים

↑  ראו פאס וחכמיה ח"א עמ' 335.
↑  ראו מ. עמאר, הקדמה לספר 'בנאות מדבר'.
↑  ראו אבני שיש ח"ב, חושן משפט סימן עח (מהדורה חדשה).
↑  ראו הלכה למשה אלבאז אה"ע סימן מ.
↑  ראו שופריה דיעקב ח"א אה"ע סימן נז.
↑  ראו תשובות חכמי מראכש סימן ה.
↑  ראו תקנות חכמי פאס (מהד' תשע"ג) תקנות צג-צד.
↑  ראו שופריה שיעקב אה"ע מב.
↑  ראו תשובות חכמי מראכש סימן פו.
↑  ראו: ויאמר יצחק חלק חושן משפט סימן טל.
↑  ראו: קהלת צפרו חלק ג עמ' 304.
| --- | --- |
בקרת זהויות :  NLI: 987007304070905171  BnF: cb17935417b (data)  GND: 141780991  LCCN: n95000752  VIAF: 4884147484335649360000   WorldCat (עם VIAF): 4884147484335649360000
שדה ניצן

| --- | --- |
מטע פיטאיה בשדה ניצןמטע פיטאיה בשדה ניצן
מדינה: ישראל ישראל
מחוז: הדרום
מועצה אזורית: אשכול
גובה ממוצע: ‎135 מטר
תאריך ייסוד: 1973
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 393 תושבים
    - שינוי בגודל האוכלוסייה: ‎1.6% בשנה
 מפת מיקום  מפה דינמית   (למפת מערב הנגב מוגדלת) שדה ניצן(למפת מערב הנגב רגילה) שדה ניצן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדה ניצן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדה ניצן31°13′49″N 34°25′10″E﻿ / ﻿31.2301917550259°N 34.4193595918512°E﻿ / 31.2301917550259; 34.4193595918512  heמפת היישובים של מועצה אזורית אשכול (in English: Eshkol Regional Council) באדום - שדה ניצן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://www.sdenitzan.org/
שדה ניצן (שְׂדֵה נִצָּן) הוא מושב בחבל אשכול שבמערב הנגב הצפוני, ממערב למושב תלמי אליהו ומדרום למושב מבטחים ומשתייך לאיחוד החקלאי ולמועצה אזורית אשכול. שמו נגזר משם הנדבנים היהודים הקנדים ברנרד ולואיס בלומפילד (Bloomfield - שדה פרחים). נכון ל-26 ביוני 2022 במושב מתגוררים 557 אנשים והוא היישוב ה-11 בגודלו במועצה האזורית אשכול מבחינת אוכלוסייה.
היסטוריה

היישוב נוסד בשנת 1973 על ידי עולים מאנגליה ומארצות הברית. שטח המושב הוא כ-3,000 דונם. תושבי המושב מתפרנסים בעיקר מחקלאות.
המושב נחשב היום לאחד מאחרוני המושבים השיתופיים, אומנם הוא איננו שיתופי לגמרי אך קיימים בו עדיין יוזמות ומפעלים ברוח השיתופית של פעם.
במושב הוקם מפעל לירקות טריים קצוצים, המשווקים בקירור. בתחילת דרכו נקרא המפעל א.נ.פ. בע"מ, על שם בעלי החברה, אבי ונורית פרחי. במהלך העשור הראשון של המאה ה-21 נרכש המפעל על ידי חברת שטראוס, ושמו שונה לשטראוס בריאות ירקות טריים בע"מ.
בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם  התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אורנה יפת, שטראוס השלימה רכישת הבעלות על מפעל הירקות א.נ.פ, באתר ynet, 1 באוגוסט 2007
↑  תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964
↑  בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
| --- | --- |
בקרת זהויות :  NLI: 987007588147505171
רפאל מלאך

| --- | --- |
 מקום לימודים:  תיכון חדש  האוניברסיטה העברית בירושלים  אוניברסיטת קליפורניה בברקלי 
 מוסדות:  מכון ויצמן למדע (2001–2015) 
 תלמידי דוקטורט:  אורי חסון, רועי סלומון 
 
רפאל מלאך (נולד ב-1951 בערך) הוא חוקר מוח ישראלי, פרופסור במחלקה למדעי המוח במכון ויצמן למדע.
ביוגרפיה

רפאל מלאך קיבל תואר ראשון בביולוגיה ותואר שני בנוירוביולוגיה מהאוניברסיטה העברית בירושלים. בשנת 1982 קיבל תואר דוקטור באופטיקה פיזיולוגית מאוניברסיטת קליפורניה בברקלי. המשיך לפוסט-דוקטורט במכון הטכנולוגי של קליפורניה (Caltech).
בשנת 1985 הצטרף לסגל המחלקה לנוירוביולוגיה של מכון ויצמן למדע. מונה לפרופסור למדעי המוח.
בשנים 2019–2020 היה עמית של המכון הישראלי ללימודים מתקדמים.
בשנת 2022 הוענק לו פרס א.מ.ת., "על הישגיו בחקר הנוירוביולוגיה, הראייה והתודעה".
הערות שוליים

↑  Rafael Malach, באתר המכון הישראלי ללימודים מתקדמים
↑  רפאל מלאך, באתר פרס א.מ.ת.
| --- | --- |
בקרת זהויות :  NLI: 987007365117605171  dblp: 14/6293  ORCID: 0000-0002-2869-680X  VIAF: 26150380549513371107   WorldCat (עם VIAF): 26150380549513371107 
ערך זה הוא קצרמרבנושא אישים. אתם מוזמנים לתרום לוויקיפדיה ו.
שירות היערות של ארצות הברית

| --- | --- |
סמליל שירות היערות של ארצות הברית

דגל שירות היערות של ארצות הברית
 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  מחלקת החקלאות של ארצות הברית
 סוכנות בת:  National Agroforestry Center 
 תאריך הקמה:  1905
 ראש:  ויקי קריסטן (אנ')
 מטה מרכזי:  וושינגטון די. סי.
 עובדים:  35,000 (2016)
 תקציב:  5.8 מיליארד דולר (2018)
 .fs.usda.gov
 
שירות היערות של ארצות הברית (באנגלית: The United States Forest Service, בראשי תיבות: USFS) הוא סוכנות במחלקת החקלאות של ארצות הברית השוכנת בוושינגטון די. סי., המיועדת לנהל את 154 היערות הלאומיים ואת 20 הערבות הלאומיות (אנ'), ששטחם הכולל מסתכם ב-781,000 קמ"ר. אגפים מרכזיים בסוכנות הם מערכת היערות הלאומיים, אגף היערנות הממלכתי ואגף היערנות הפרטי, וכן אגף המחקר והפיתוח.
בשטחים הלאומיים יש 122 אתרי סקי, 4,300 אתרי מחנאות, 277,000 אתרי מורשת, כ-233,682 ק"מ של שבילים (שבילי הליכה, אופניים, טרקטורונים, רכיבת סוסים, אופנועי שלג ועוד) ותשע מונומנטים לאומיים.
ב-1876 הקים הקונגרס האמריקאי משרד מיוחד במחלקה לחקלאות כדי לעמוד על טיב מצבם של היערות בארצות הברית. ב-1881 משרד זה התרחב והפך לחטיבה ליערנות (Division of Forestry). ב-1891 נחקק חוק המסדיר הפקעה של שטחי אדמה מרשות הציבור והגדרתם כ"שמורות יער" שמנוהלות תחת מחלקת הפנים של ארצות הברית. ב-1901 שונה שם החטיבה ללשכת היערנות (Bureau of Forestry). לפי חוק שנחקק ב-1905 עבר ניהול שמורות היערות ממשרד הקרקעות הכללי שבמחלקת הפנים של ארצות הברית ללשכת היערנות במחלקת החקלאות ששינתה את שמה לשירות היערות האמריקאי. מנהל לשכת היערנות, גיפורד פינצ'ו, מונה למנהל השירות.
לא כל היערות הלאומיים שתחת סמכותו של שירות היערות מיוערים בכל שטחם, למשל היער הלאומי טונגס באלסקה שבו יש שטחי קרחונים בעת גאות והיער הלאומי וסטץ'-קש (אנ') ביוטה שבו אתרי סקי. השירות מסדיר בין היתר את שמירת ההגבלים באזורים שהוגדרו כשטחים שוממים בכוחו של חוק שנחקק בקונגרס, שהם אזורים בהם אסורים כריתת עצים, כרייה, הקמת כבישים ובניינים וחכירת שטח לצורכי חקלאות או רעייה של חיות משק.
מהסמלים המזוהים עם שירות היערות הוא דמות הדוב הבדיוני "Smokey Bear", דמות הקמע שלו. הוא נוצר בשנת 1944 כחלק ממסע פרסום לחינוך הציבור האמריקאי על הסכנות שבשרפת יער ולעידודו לנקיטת זהירות יתרה בעת שהייה באזור מיוער, למניעת שריפות. הדמות עדיין משמשת את השירות בפרסומיו.
ראו גם

יערנות
רפאל אוחנה

| --- | --- |
אין תמונה חופשית
 לידה:  1850 מקנס, מרוקו 
 פטירה:  30 באוגוסט 1902 (בגיל 52 בערך) 
 מקום קבורה:  בית הקברות היהודי העתיק בצפת 
 תקופת הפעילות:  ? – 30 באוגוסט 1902 
 תחומי עיסוק:  שד"ר
 
הרב רפאל אוחנה (1850, ה'תר"י – 30 באוגוסט 1902, כ"ז באב ה'תרס"ב) היה שד"ר מטבריה יליד מקנס שבמרוקו, ומחבר ספרים רבים.
ביוגרפיה

נולד במקנס שבמרוקו בשנת תר"י לרב חיים אוחנה ולמסעודה טולידאנו. בשנת 1865 (ה'תרכ"ה) עלה לישראל יחד עם סבו הרב יהודה אוחנה והשתכנו בטבריה, שם זכה לכינוי רפאל המלאך.
בשנת 1881 (ה'תרמ"א) יצא כשד"ר לשליחות בבוכרה שבאוזבקיסטן מטעם כוללות טבריה. בשנת 1894 (ה'תרנ"ד) יצא בשליחות נוספת מטעם כוללות טבריה לסוריה, לעיראק ולהודו, ובשנת 1897 (ה'תרנ"ז) לערי צפון אפריקה.
נישא פעמיים. מאשתו הראשונה וידא בת רבי דוד נתנאל רופא נולדו לו שלושה בנים. שניים מהם נפטרו בינקותם - כפי שכתב בהקדמה לספרו מראה הילדים - ומותם הוא למעשה זה שהביא אותו לחבר ספר זה, העוסק ברפואות. מאשתו השנייה נולדו לו שלושה ילדים בריאים.
בניו: רבי חיים, רבי רחמים, רבי מרדכי.
בתו שרה נשאת לר' יעקב טבול.
הלך לעולמו ב-כ"ז באב ה' תרס"ב, 30 באוגוסט 1902, ונקבר במערת הצדיקים בצפת בסמוך לקבר האר"י.
חתנו היה הרב משה מאיר חי אליקים. נכדתו מרגלית  בת רבי מרדכי אוחנה נישאה לרב רפאל עבו, דיין בבית הדין הרבני הגדול בירושלים.
חיבוריו

טובת מראה - שבחי העיר טבריה, ירושלים ה'תרנ"ז. יצא במהדורה חדשה עם הערות בהוצאת הספרייה הספרדית, תשפ"א.
שיר חדש - ירושלים ה'תרמ"ט
יסוד מערבי - מוסר ותיקון הברית
מראה הילדים - סגולות ורפואות, ירושלים ה'תר"ס
ראה מעשה - ירושלים ה'תרס"ב
נזכר הלכה - ירושלים ה'תרס"א
פרשת רא"ה - על פרשיות השבוע
אור המערכה - כתב יד הנמצא בידי אחד מצאצאיו (אבישי מזרחי )
יפות מראה - דרשות. אבד.
לקריאה נוספת

דוד תדהר, אנציקלופדיה לחלוצי הישוב ובוניו, ספריית ראשונים, עמ' 3606
ספרו טובת מראה, ירושלים ה'תרנ"ז (דף צה עמ' ב')
אברהם יערי, שלוחי ארץ ישראל, מוסד הרב קוק תשס"ב
הערות שוליים

↑  לעיתים "אוחנא"
| --- | --- |
בקרת זהויות :  NLI: 987007302720305171  ISNI: 0000 0000 6696 1411  LCCN: n97025752  NTA: 299030881  VIAF: 31275703   WorldCat (עם VIAF): 31275703
רות נבון

ערך זה עוסק בגנטיקאית. אם התכוונתם לזמרת, ראו .
| --- | --- |

 לידה:  8 במרץ 1938 (בת 86) חיפה, פלשתינה (א"י)
 שם לידה:  רות בן-עמי 
 עיסוק:  גנטיקאית
 מקום לימודים:  האוניברסיטה העברית בירושלים
 מנחה לדוקטורט:  אבינועם אדם, ברוך פדה
 מוסדות:  אוניברסיטת תל אביב
 בן או בת זוג:  גיל נבון 
 תרומות עיקריות
 פיתוח שיטה לאבחון טרום-לידתי של מחלת הטאי זקס יחד עם אבחון הגנוטיפים בלויקוציטים, גילוי מחלת טאי זקס במבוגרים, זיהוי המוטציה למחלה טאי זקס במבוגרים
 
רות נבון (נולדה ב-8 במרץ 1938) היא גנטיקאית ישראלית ופרופסור אמריטה בפקולטה לרפואה ע"ש סאקלר באוניברסיטת תל אביב. מדענית מובילה בחקר מחלת הטאי זקס.
ביוגרפיה

רות נבון נולדה בחיפה בשם רות בן-עמי. אביה אבנר בן-עמי, יליד זכרון יעקב, עבד כעמיל מכס בנמל חיפה, והיה נכדם של רוזה וראובן קפלן, ממקימי חדרה. אמה, שרה לבית סטורייר, ילידת קישינב, עלתה לארץ בשנת 1935 ועבדה בחברת החשמל ולאחר מכן כספרנית ברפאל.
לאחר שסיימה את לימודיה בתיכון חוגים התגייסה רות לנח"ל ושירתה במסגרת גרעין של התנועה המאוחדת כנח"לאית בקיבוץ דגניה א'. לאחר סיום קורס חובשים קרבי עברה לשרת בחיל הרפואה.
עם שחרורה מצה"ל החלה רות ללמוד ביולוגיה בקמפוס באבו כביר שהפך לימים לחלק מאוניברסיטת תל אביב, אך בתום השנה הראשונה עברה ללימודי ביולוגיה באוניברסיטה העברית בירושלים. את עבודת התואר השני בביוכימיה עשתה בהדרכתו של פרופ' יעקב מגר מבית הספר לרפואה שהעמיד דורות של מדענים ידועי שם, ביניהם אברהם הרשקו (לימים חתן פרס נובל) ואהרון רזין (לימים חתן פרס ישראל).
בשנת 1973 הצליחה לזהות לראשונה חוסר באנזים Hex A (אנ') במבוגרים (Late-Onset Tay-Sachs (LOTS)). בשנת 1975 סיימה את עבודת הדוקטורט שנשאה את הכותרת "חקר גנוטיפים במחלת טאי זקס", בהנחייתם של פרופ' ברוך פדה ופרופ' אבינועם אדם.
בשנת 1990 מונתה לפרופסור חבר בפקולטה לרפואה של אוניברסיטת תל אביב, ובשנת 1996 מונתה לפרופסור מן המניין.
רות נבון נשואה לגיל נבון, פרופסור אמריטוס לכימיה באוניברסיטת תל אביב, אם לשלושה בנים.
מחקר > פיתוח שיטה לזיהוי האנזים Hex A

בשנת 1967, לאחר שעשתה שנה במחלקה למיקרוביולוגיה באוניברסיטת ראטגרס בארצות הברית, החלה נבון לעבוד במכון הגנטי בבית החולים תל השומר יחד עם פרופ' ישראל אשכנזי. זמן קצר לאחר צאתו של פרופ' אשכנזי לשנת שבתון, צדה את עינו של פרופ' דוד שר (אז ראש המחלקה לגינקולוגיה בבית חולים תל השומר) ידיעה מרעישה במגזין טיים על אודות תגלית פורצת דרך בחקר מחלת הטאי זקס – מחלה גנטית רצסיבית נדירה, שידועה בעיקר בקרב יהודים ממוצא אשכנזי וגורמת לתמותת פעוטות בגילאי שנתיים עד ארבע שנים. בכתבה נאמר שהסיבה להופעת מחלה קטלנית זו היא חוסר באנזים הליזוזומלי הקסוזאמינידז (Hex A). לפרופסור שר היה עניין מיוחד במחלה עקב סיפורה האישי של אחת האחיות בבית החולים שאחד מילדיה נפטר ממחלת הטאי זקס, ובאותה העת הייתה שוב בהיריון.
נבון, שהייתה בעלת רקע ביוכימי, התגייסה לנושא והחלה לפעול לפיתוח שיטה בה ניתן יהיה למדוד את כמות האנזים Hex A בתאים שנאספו ממי שפיר. השיטה שפותחה התבססה על עובדה ידועה לפיה אנזים Hex A מתפרק בחום, לעומת אנזים Hex B שאיננו מתפרק. היא עמדה באתגר והצליחה לפתח שיטה לבדיקת נוכחות אנזים זה. בשבוע ה-18 להריונה של אותה אחות בוצעה בדיקה בתאים מנוזל שפיר שגודלו בתרבית רקמה שתוצאותיה הצביעו על קיומו של האנזים. ואכן, לבסוף ילדה האחות תינוקת בריאה. לימים התברר שבאופן בלתי תלוי ובאותו הזמן בדיוק בוצעה גם בארצות הברית בדיקת Hex A בתאים ממי שפיר. היו אלו שתי הבדיקות הראשונות בעולם שבמסגרתן  נבדקו תאים שנלקחו ממי שפיר בנשים שבעבר נולד להם ילד חולה בטאי זקס.
במקביל, יישמה נבון את השיטה של פירוק בחום גם לבדיקת תאי דם לבנים. היא המשיכה במחקר ופיתחה שיטה לזיהוי אנזים Hex A במי שפיר בלבד ללא צורך בגידול התאים, שיטה שאיפשרה קבלת תשובה בתוך 24 עד 48 שעות והועילה במקרים בהם דיקור מי שפיר נעשה בשלב מאוחר של ההיריון (בשבוע 22 עד 24) מכדי לחכות לגדילת תאי השפיר בתרבית רקמה, תהליך ארוך שלוקח כארבעה שבועות.
לימים, אומצה בדיקת Hex A בסרום על ידי משרד הבריאות והפכה זמינה בחינם לכל תושבי ישראל כחלק מ"סקר גנטי למחלת טאי זקס". בדיקת האנזים בתאי דם לבנים אמנם התבררה כמדויקת יותר, אך היא דורשת זמן ארוך יותר ומשמשת במקרים בהם הבדיקה בסרום אינה אמינה (למשל אצל נשים בהיריון).
כיום ניתן לבצע בדיקה מולקולרית לזיהוימוטציות בגן
מחקר > גילוי מחלת טאי זקס במבוגרים

נבון המשיכה בעבודתה במכון הגנטי בתל השומר בניהול בדיקות רוטיניות בסרום שעבר אוטומטיזציה, אך ביצעה בדיקות גם בתאי דם לבנים אצל כל זוג שהגיע לבדיקת טרום לידתית ובזוגות שנמצאו נשאים למחלה. בבדיקת אחד הזוגות שהיו נשאים למחלה, ואשר בעבר נולד להם ילד חולה בטאי זקס, הבחינה נבון שהן בסרום והן בתאי הדם הלבנים, התוצאה הביוכימית עבור האב מצביעה על חוסר באנזים Hex A, כלומר לכאורה חולה. תוצאה זו נראתה לא הגיונית, היות שעד אז היה ידוע כי כל חסרי האנזים הם חולי טאי זקס ונפטרים בילדותם. בבדיקת חמש אחיותיו של האב, התברר שגם לשלוש מהן חסר האנזים. נבון הפנתה את אחת האחיות לבדיקת נוירולוג בכיר בתל השומר אך הלה לא זיהה את הסימנים הנוירולוגיים וקבע שהאישה בריאה.
לימים, כאשר אחת האחיות חסרות האנזים עברה ניתוח אלקטיבי, הוסרה רקמה שהכילה תאי עצב ונשלחה לבדיקה, שבוצעה על ידי פרופ' אורי זנדבנק במיקרוסקופ אלקטרונים. תוצאות הבדיקה הראו באופן חד משמעי שקיימת בתאי העצב הצטברות של הגנגליוזיד GM2, שהוא החומר המצטבר בתאי העצב ובמוח אצל ילדים החולים במחלת טאי זקס. נבון הראתה הן בעזרת שיטות אימונולוגיות והן על ידי מדידת פירוק הגנגליוזיד GM2 שקיימת פעילות מזערית של האנזים Hex A אצל אותם אנשים שהראו חוסר ב-Hex A בשיטה הרוטינית של פירוק האנזים בחום. מסקנתה של נבון הייתה שהנבדקים בהם נמצא כי מידת פירוקו של GM2 נמוכה מהנורמה והוא מצטבר בתאי העצב במהלך חייהם, אינם יכולים להיות אנשים בריאים, אלא אנשים חולים שהמהלך הקליני של מחלתם אינו דומה לזה של חולי טאי זקס, החסרים לגמרי את Hex A.
במרוצת השנים, התגלו בישראל מבוגרים נוספים שנמצאו כחסרי Hex A במהלך הבדיקות הרוטיניות. הם הופנו להערכה נוירולוגית אצל פרופ' זהר ארגוב, שקבע שאנשים אלו אינם בריאים. פרופ' ארגוב תיאר לראשונה את התסמינים הקליניים שלהם: כולם סובלים מתופעות נוירולוגיות מגוונות וחלקם אף מתופעות פסיכיאטריות. עם זאת, הם מגיעים לבגרות, תוחלת חייהם לא אחידה וחלקם הגיעו לזקנה.
מחקר > גילוי המוטציה לטאי זקס במבוגרים

מחקרה של נבון המשיך במעבדתו של ריצ'רד פרוייה (Richard Proia) מהמכונים הלאומיים לבריאות בארצות הברית (NIH). שם, גילתה בעזרת ריצוף הגן לאנזים המקודד לאנזים Hex A, את המוטציה למחלת טאי זקס במבוגרים. מחקר זה פורסם בכתב העת היוקרתי Science. ריצוף הגן אפשר לזהות מוטציות אצל חולי טאי זקס באוכלוסיות שאינן אשכנזיות והוביל את נבון בשנת 1991 לגילוי מוטציה לטאי זקס אצל יהודים יוצאי מרוקו. לאחר מכן, נמצאו מוטציות נוספות גם בקרב ערבים, דרוזים וטורקים, כשהממצאים הקליניים של כולם זהים.
בשנים האחרונות ממשיכה נבון בשיתוף פעולה עם פרופ' נפתלי שטרן וד"ר אתי אשרי בניסיונות למצוא טיפול אנזימטי שיוביל להחדרת האנזים Hex A לתאי המוח, במטרה להקל על חולי טאי זקס מבוגרים אצלם יש פעילות מזערית של האנזים.
מחקר > גנטיקה של סכיזופרניה

בין השנים 2006–2013 חקרה נבון את המרכיבים הגנטיים של סכיזופרניה והפרעה דו-קוטבית ומצאה שיש קשר בין מספר גנים לבין מחלות אלו.
פרסים והוקרה

מענק מפעל הפיס, על "אבחנה טרום לידתית למחלת טאי זקס בנוזל מי שפיר" (1978)
לקריאה נוספת

אסתי אהרונוביץ, המירוץ אחר התרופה שתציל את הבן שלי, באתר הארץ, 11 במאי 2012
הערות שוליים

1 2  B Padeh, R Navon, Diagnosis of Tay-Sachs disease by hexosaminidase activity in leukocytes and amniotic fluid cells, Israel journal of medical sciences, 2 7, 1971, עמ' 259-263
1 2  R Navon, B Padeh, A Adam, Apparent deficiency of hexosaminidase A in healthy members of a family with Tay-Sachs disease, American Journal of Human Genetics, 3 25, 1973, עמ' 287
↑  R Navon, N Brand, U Sandbank, Adult (GM2) gangliosidosis-neurological and biochemical findings in an apparantely new type, Neurology, 4 30, 1980, עמ' 449-450
↑  R Navon, Z Argov, N Brand, U Sandbank, Adult GM2 gangliosidosis in association with Tay‐Sachs disease: A new phenotype, Neurology, 11 31, 1981, עמ' 1397
↑  R Navon, RL Proia, The mutations in Ashkenazi Jews with adult GM2 gangliosidosis, the adult form of Tay-Sachs diseaseThe mutations in Ashkenazi Jews with adult GM2 gangliosidosis, the adult form of Tay-Sachs disease, Science, 4897 243, 1989, עמ' 1471-1474
| --- | --- |
בקרת זהויות :  NLI: 987007265817005171  VIAF: 297900690   WorldCat (עם VIAF): 297900690
רייצ'ל קלר

| --- | --- |

 לידה:  25 בדצמבר 1992 (בת 31) לוס אנג'לס, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-2012
 מקום לימודים:  אוניברסיטת קרנגי מלון
 פרופיל ב-IMDb
 
רייצ'ל ריי קלר (באנגלית: Rachel Rye Keller; נולדה ב-25 בדצמבר 1992) היא שחקנית אמריקאית, אשר ידועה בין היתר מתפקידיה הטלוויזיוניים בתור סימון גרהארט בסדרה "פארגו" (2017), בזכות תפקידה בתור סידני "סיד" בארט בסדרה "לגיון" (2017–2019), בתור לינדה קולקנה בסדרה "ג'ון הנבל" (2020), ובתור סמנת'ה בסדרה "טוקיו וייס" (2022–הווה).
ביוגרפיה

קלר נולדה בלוס אנג'לס, קליפורניה, לאם נוצרייה ולאב יהודי. היא חוגגת גם חנוכה. גדלה בסיינט פול, מינסוטה. היא למדה בקונסרבטוריון סיינט פול לאמנויות הבמה, ובשנת 2014 סיימה לימודי תואר ראשון בחוג לאמנויות של אוניברסיטת קרנגי מלון בפיטסבורג, פנסילבניה.
קריירה

בשנת 2012 ביצעה את טביעת הרגל שלה במשחק כאשר שיחקה בשני סרטים קצרים: "I Still Adore You" ו"Flutter".
תפקידיה הראשונים בטלוויזיה היו בשנת 2015, כשהשתתפה כאורחת בסדרות הטלוויזיה "המנטליסט" ו"על טבעי". באותה שנה שיחקה גם בשבעה פרקים של עונתה השנייה של סדרת הטלוויזיה "פארגו", בתפקיד סימון גרהארדט.
בשנים 2017–2019 שיחקה בתפקיד הנשי הראשי בסדרה "לגיון" (המבוססת על דמויות של אקס-מן) ברשת FX, וגילמה את סידני "סיד" בארט למשך 3 עונות.
בשנת 2018 שיחקה בתפקיד הראשי בסרט "Write When You Get Work", בתור רות' דאפי.
בשנת 2019 שיחקה בשתי הפקות מקוריות של שירות הזרמת המדיה "נטפליקס"; בסדרת הדרמה "עולם חדש" בתור קסנדרה פרסמן ולאחר מכן בסרט המדע הבדיוני "בצל הירח" (אנ') לצד מייקל סי הול.
בשנת 2020 שיחקה בתפקיד מרכזי בתור לינדה קולקנה בעונה השנייה של סדרת האנתולוגיה-פשע אמיתי "ג'ון הנבל" של רשת הטלוויזיה USA.
בשנת 2022 החלה לגילם את דמותה של סמנת'ה פורטר בסדרת הדרמה והפשע "טוקיו וייס" ברשת HBO Max, והיא מבוססת על סיפור אמיתי שיצא כספר בשם זהה משנת 2009 מאת ג'ייק אדלשטיין. באותה שנה גילמה את סוניה בסרט הדרמה-קומי "איש ושמו אוטו" (אנ') בבימויו של הבמאי הגרמני-שוודי מארק פורסטר (אנ') לפי תסריט מאת דייוויד מגי (אנ'). זהו גרסה מחודשת של הסרט השוודי "איש ושמו אובה" (אנ') משנת 2015, אשר הוא עצמו מבוסס על הרומן באותו שם (אנ') מ-2012 מאת פרדריק בקמן. הסרט אשר זכה לביקורות חיובות לרוב מצד המבקרים, יצא לאקרנים בבכורה ב-29 בדצמבר 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Hollidaysburg | טורי |  |
| 2018 | Write When You Get Work | רות' דאפי |  |
| 2019 | בצל הירח (אנ') | ג'ין |  |
| 2022 | איש ושמו אוטו (אנ') | סוניה |  |
| 2023 | בוצ'רס קרוסינג (אנ') | פרנסין |  |
| 2023 | Chestnut | טיילר |  |
| TBA | The First Seal | ג'סיקה ולארדי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | המנטליסט | אן | פרק: "White Orchids" |
| 2015 | על טבעי | האחות מת'יאס | פרק: "Paint It Black" |
| 2015 | פארגו | סימון גרהארט | 7 פרקים |
| 2017–2019 | לגיון | סידני "סיד" בארט | תפקיד ראשי (3 עונות); 27 פרקים |
| 2019 | עולם חדש | קסנדרה פרסמן | 3 פרקים |
| 2020 | ג'ון הנבל | לינדה קולקנה | תפקיד ראשי (עונה 2); 8 פרקים |
| 2022–הווה | טוקיו וייס | סמנת'ה פורטר | תפקיד ראשי; 8 פרקים |